**JUDETUL VRANCEA Se aproba,**

**CONSILIUL JUDETEAN Preşedintele**

**Directia Juridica si Administratie Publica Consiliului Judetean**

**Serviciul contencios** Cătălin TOMA

Nr.20816/25.10.2021

## REFERAT

## privind: aprobarea taxelor speciale pentru activităţile prestate de către Serviciul Public Comunitar Judetean de Evidenta a Persoanelor Vrancea pentru anul 2022

Prin adresa nr. 12657/EV din 19.10.2021 Serviciul Public Comunitar de Evidenta a Persoanelor Vrancea înaintează Consiliului Judetean Vrancea propuneri pentru stabilirea cuantumului taxelor speciale pentru activitățile prestate de către Serviciul Public Comunitar Județean de Evidenta a Persoanelor Vrancea pentru anul 2022 sisolicita aprobarea acestora prin hotărâre .

In conformitate cu prevederile Ordonanţei de Guvern nr. 84/2001 privind înființarea, organizarea şi funcționarea serviciilor publice comunitare de evidenţă a persoanelor, finanţarea cheltuielilor curente şi de capital ale serviciilor publice comunitare de evidenţă a persoanelor, care funcționează ca instituții publice cu personalitate juridică, se asigură din venituri proprii şi subvenții de la bugetele locale.

Veniturile proprii ale serviciilor publice comunitare provin din sumele încasate din activitățile de eliberare a documentelor, prin valorificarea formularelor utilizate în procesul de eliberare a acestora şi prin furnizarea, în condiţiile legii, a datelor referitoare la persoană, precum şi din donaţii şi sponsorizări.

Legea nr.227/2015 privind Codul fiscal, cu modificarile si completarile ulterioare, prevede in art.484 ca, pentru funcţionarea unor servicii publice locale create în interesul persoanelor fizice şi juridice, consiliile judeţene pot adopta taxe speciale.

Legea nr.273/2006 privind finanțele publice locale cu modificarile si completarile ulterioare, stipuleaza la art. 30 ca, pentru funcţionarea unor servicii publice locale, create în interesul persoanelor fizice şi juridice, consiliile judeţene, aprobă taxe speciale.Cuantumul taxelor speciale se stabileşte anual, iar veniturile obţinute din acestea se utilizează integral pentru acoperirea cheltuielilor efectuate pentru înfiinţarea serviciilor publice de interes local, precum şi pentru finanţarea cheltuielilor curente de întreţinere şi funcţionare a acestor servicii.

In cazul Serviciului Public Comunitar Judeţean de Evidenţă a Persoanelor Vrancea, taxele speciale sunt fundamentate de necesitatea acoperirii cheltuielilor generate de: menţinerea la parametri optimi a sistemului informatic, service-ul tehnicii de calcul, utilizarea reţelei telefonice, costurile cu materialele consumabile, implementarea unui management electronic al actelor de stare civila, cheltuieli de personal.

Consiliul Judetean Vrancea a aprobat prin Hotărârea nr.235/15.12.2020, taxele speciale pentru activităţile prestate de către Serviciul Public Comunitar Judetean de Evidenta a Persoanelor Vrancea in anul 2021 in conformitate cu prevederile din Legea nr. 273/2006 privind finanţele publice locale si ale Codului fiscal.

Menționam ca, cuantumul taxelor speciale nu a fost modificat din anul 2019 iar cele propuse a fi aprobate pentru activităţile prestate de SPCJEP pentru anul 2022 se situeaza la un nivel mediu, raportat la valoarea taxelor speciale percepute de serviciile publice comunitare ale celorlalte județe .

Fata de cele expuse mai sus, propunem inițierea unui proiect de hotărâre privind aprobarea taxelor speciale pentru activitățile prestate de către Serviciul Public Comunitar Județean de Evidenta a Persoanelor Vrancea pentru anul 2022, pe care il anexam .

**Director**

Veronica Rogozeanu

**Sef serviciu**

Valentin Mihalcia

Intocmit,

Consilier juridic

Delia Brutaru